
ЧӐВАШ РЕСПУБЛИКИН 
САККУНӖ

ЧӐВАШ РЕСПУБЛИКИН 
"ЧӐВАШ РЕСПУБЛИКИНЧЕ ЯЛ ХУҪАЛӐХНЕ
АТАЛАНТАРАССИ ҪИНЧЕН" САККУННЕ 
УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2022 ҫулхи ҫу уйӑхӗн 26-мӗшӗнче
йышӑннӑ

1 статья
Чӑваш Республикин "Чӑваш Республикинче ял хуҫалӑхне аталантарасси ҫинчен" 2014 ҫулхи авӑн уйӑхӗн 29-мӗшӗнчи 49 №-лӗ саккунне (Чӑ-ваш Республикин Саккунӗсен пуххи, 2014, 9 №; 2015, 5 №; "Республика" хаҫат, 2018, ҫӗртме уйӑхӗн 27-мӗшӗ; 2019, нарӑс уйӑхӗн 20-мӗшӗ) ҫакӑн пек улшӑнусем кӗртес:
1) 7 статьяра:
а) 1-мӗш пайра:
пӗрремӗш абзаца ҫакӑн пек ҫырса хурас:
"1. Чӑваш Республикинче ял хуҫалӑхӗпе агропромышленность комплексне аталантарассине тата Чӑваш Республикин ял территорийӗсене ҫирӗппӗн аталантарассине патшалӑх енчен пулӑшас ӗҫе ҫак тӗп ҫул-йӗрсемпе туса пыраҫҫӗ:";
1-мӗш пункта ҫакӑн пек ҫырса хурас:
"1) ҫаксене кредит ресурсӗсемпе усӑ курма майсем туса парасси:
а) ял хуҫалӑх таварӗсем туса кӑларакансене, ҫавӑн пекех ял хуҫалӑх продукцине туса илекен тата ӑна малтанхи тата (е) ун хыҫҫӑнхи майпа (промышленность мелӗпе) тирпейлес тата Раҫҫей Федерацийӗн Правительстви ҫирӗплетнӗ переченьпе килӗшӳллӗн вырнаҫтарас тӗлӗшпе ӗҫлекен организацисене тата уйрӑм предпринимательсене, асӑннӑ организацисен тата уйрӑм предпринимательсен ҫав продукцие сутса тунӑ тупӑшӗсен тӳпи календарлӑ ҫулталӑкра таварсем (ӗҫсем, пулӑшу ӗҫӗсем) сутса тунӑ пӗтӗм тупӑшӑн ҫитмӗл процентӗнчен кая мар шайӗпе танлашать пулсан;
ӑ) ял хуҫалӑх продукцине туса илессипе, ӑна малтанхи тата (е) ун хыҫҫӑнхи майпа (промышленность мелӗпе) тирпейлессипе тата Раҫҫей Фе-дерацийӗн Правительстви ҫирӗплетнӗ переченьпе килӗшӳллӗн вырнаҫтарассипе ҫыхӑннӑ инвестици проекчӗсене пурнӑҫлакан организацисене тата уйрӑм предпринимательсене (малалла – инвестици проекчӗсене пурнӑҫлакан организацисем тата уйрӑм предпринимательсем), ҫав продукцие сутса тунӑ тупӑшӗсен тӳпи инвестици кредитне уйӑрса пани ҫинчен калакан договора тунӑ кунран пуҫласа, анчах та ҫавнашкал кредит срокӗ вӗҫленекен кунран кая юлмасӑр, виҫӗ ҫул иртнӗ хыҫҫӑн календарлӑ ҫулталӑкра таварсем (ӗҫсем, пулӑшу ӗҫӗсем) сутса тунӑ пӗтӗм тупӑшӑн ҫитмӗл процентӗнчен кая мар шайра пулнине ҫирӗплетсе парсан;
б) Раҫҫей Федерацийӗн Правительстви Раҫҫей Федерацийӗн Президенчӗн право акчӗпе палӑртнӑ ҫул-йӗрсем тӑрӑх наци проекчӗсен (программисен) йышне кӗрекен федераци проекчӗсене пурнӑҫлас тӗллевпе палӑртакан требованисене тивӗҫтерекен организацисене тата уйрӑм предпринимательсене;";
ҫакӑн пек ҫырса 71-мӗш пункт хушса хурас:
"71) ял туризмне пулӑшасси тата аталантарасси;";
ҫакӑн пек ҫырса 121-мӗш пункт хушса хурас:
"121) Чӑваш Республикинче пахалӑхӗсене лайӑхлатнӑ ял хуҫалӑх продукцийӗ тата апат-ҫимӗҫ таварӗсем туса кӑларакан ял хуҫалӑх таварӗсем туса кӑларакансене пулӑшасси;";
ӑ) 2-мӗш пая ҫакӑн пек ҫырса хурас:
"2. Чӑваш Республикинче ял хуҫалӑхӗпе агропромышленность комплексне аталантарассине тата Чӑваш Республикин ял территорийӗсене ҫирӗппӗн аталантарассине патшалӑх енчен пулӑшас ӗҫе Раҫҫей Федерацийӗн саккунӗсемпе тата Чӑваш Республикин саккунӗсемпе килӗшӳллӗн Чӑваш Республикин патшалӑх программисен (Чӑваш Республикин патшалӑх программисен ҫум программисен) шайӗнче Чӑваш Республикин республика бюджечӗн укҫи-тенки шучӗпе туса пыраҫҫӗ.";
[bookmark: _GoBack]б) 3-мӗш пая "Чӑваш Республикинче" сӑмахсем хыҫҫӑн "тата Чӑваш Республикин ял территорийӗсене ҫирӗппӗн аталантарас" сӑмахсем хушса хурас;
2) 9 статьяна ҫакӑн пек ҫырса 11-мӗш пай хушса хурас:
"11. Ҫак Саккуна пурнӑҫлас тӗллевпе ял хуҫалӑхне аталантарма кредит уйӑрса паракан тытӑма йӗркелес тата аталантарас ӗҫре ҫаксене патшалӑх енчен пулӑшма пултараҫҫӗ:
1) ял хуҫалӑх таварӗсем туса кӑларакансене, ҫавӑн пекех ял хуҫалӑх продукцине туса илекен тата ӑна малтанхи тата (е) ун хыҫҫӑнхи майпа (промышленность мелӗпе) тирпейлес тата Раҫҫей Федерацийӗн Правительстви ҫирӗплетнӗ переченьпе килӗшӳллӗн вырнаҫтарас енӗпе ӗҫлекен организацисене тата уйрӑм предпринимательсене, асӑннӑ организацисен тата уйрӑм предпринимательсен ҫав продукцие сутса тунӑ тупӑшӗсен тӳпи календарлӑ ҫулталӑкра таварсем (ӗҫсем, пулӑшу ӗҫӗсем) сутса тунӑ пӗтӗм тупӑшӑн ҫитмӗл процентӗнчен кая мар шайӗпе танлашать пулсан;
2) инвестици проекчӗсене пурнӑҫлакан организацисемпе уйрӑм пред-принимательсене;
3) Раҫҫей Федерацийӗн Правительстви Раҫҫей Федерацийӗн Президенчӗн право акчӗпе палӑртнӑ ҫул-йӗрсем тӑрӑх наци проекчӗсен (программисен) йышне кӗрекен федераци проекчӗсене пурнӑҫлас тӗллевпе палӑртакан требованисене тивӗҫтерекен организацисене тата уйрӑм предпринимательсене.";
3) 13 статьян 3-мӗш пайӗнче:
а) ҫакӑн пек ҫырса 22-мӗш пункт хушса хурас:
"22) Чӑваш Республикинче пахалӑхӗсене лайӑхлатнӑ ял хуҫалӑх продукцийӗ, апат-ҫимӗҫ, промышленность таварӗсем тата ытти продукци туса кӑларас ӗҫ тӑрӑмӗ ҫинчен;";
ӑ) 5-мӗш пункта ҫакӑн пек ҫырса хурас:
"5) Чӑваш Республикинче ял хуҫалӑх пӗлтерӗшлӗ ҫӗрсене патшалӑх мониторингӗ тӑвасси ҫинчен;".

2 статья
Ҫак Саккун ӑна официаллӑ йӗркепе пичетлесе кӑларнӑ кун хыҫҫӑн вунӑ кун иртсен вӑя кӗрет.

